**Мотиви към Проект на Наредба за изграждане и опазване на зелената система на територията на община Хитрино (по чл.62, ал.10 от ЗУТ)**

На основание чл. 21, ал. 2 от Закона за местното самоуправление и местната администрация, чл. 26, ал. 2 от Закона за нормативните актове и във връзка с чл. 77 от АПК, предоставяме на вниманието на жителите на община Хитрино в регламентирания 30-дневен срок, за разглеждане, обсъждане, представяне на становища, предложения за изменение, допълнение, и възражения по проект за изменение и допълнение на **Наредба за изграждане и опазване на зелената система на територията на община Хитрино (по чл.62, ал.10 от ЗУТ)**, като такива могат да бъдат предоставяни в деловодството на общинска администрация – Хитрино, или по електронна поща на e-mail: [kmet@hitrino.bg](mailto:kmet@hitrino.bg).

**МОТИВИ:**

**І. Причини, които налагат приемането на изменения и допълнения на Наредба за изграждане и опазване на зелената система на територията на община Хитрино (по чл.62, ал.10 от ЗУТ):**

1. Приемането на измененията в сега действащата **Наредба за изграждане и опазване на зелената система на територията на община Хитрино (по чл.62, ал.10 от ЗУТ)** произтича от промените в националното законодателство и необходимостта да се приведат разпоредбите й в съответствие с конкретни текстове от нормативни актове от по-висока степен.

2. Необходимост от привеждане на разпоредбите на Наредбата със специалния Закон за общинската собственост.

3. В Държавен вестник, бр. 70 от 20.08.2024 г., е обнародван Закон за въвеждане на еврото в Република България (ЗВЕРБ). С приемането на ЗВЕРБ е зададена правна рамка, която осигурява сигурност за гладко и ефективно преминаване от лева в евро. Един от основните принципи е този за приемственост и автоматично превалутиране на суми от левове в евро. Този принцип е залегнал в основата

на Регламент (ЕО) 974/98.

Стойностите, посочени в левове в съществуващите подзаконови нормативни актове се считат за стойности в евро при прилагане на официалния валутен курс и правилата за превалутиране и закръгляне, съобразно правилата, определени по чл. 12 и чл. 13 от ЗВЕРБ при фиксиран курс 1,95583 лева за едно евро.

В чл. 47, ал. 1 от ЗВЕРБ е предвидено автоматично превалутиране и адаптиране на регистрите. Предвидено е, че на датата на въвеждане на еврото в Република България административните органи, лицата, осъществяващи публични функции, и организациите, предоставящи обществени услуги, превалутират автоматично от левове в евро стойностите в поддържаните от тях регистри чрез прилагане на правилата за превалутиране по чл. 12 и за закръгляване по чл. 13, освен ако в закона не е предвидено друго. Превалутирането е предвидено да се извършва при действащия фиксиран курс от 1,95583 лева за едно евро.

С §6 от ПЗР на ЗВЕРБ, на органите на местното самоуправление е възложено в 6-месечен срок от влизането на закона в сила да приемат изменения и допълнения в подзаконови нормативни актове, необходими за изпълнението му, като изрично е посочено, че измененията и допълненията в тези актове влизат в сила от датата на въвеждане на еврото в страната. Тази дата от своя страна ще бъде определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз.

При изработването на проекта за изменение и допълнение на **Наредба за изграждане и опазване на зелената система на територията на община Хитрино (по чл.62, ал.10 от ЗУТ)** са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

Принцип на необходимост - необходимо е приемането на изменение и допълнение в Наредбата с оглед постигане на съответствие със Закона за въвеждане на еврото в Република България (ЗВЕРБ).

Принципът на обоснованост - обосновано е приемането на изменение и допълнение в Наредбата, тъй като актуализирането й е необходимо за прецизирането на някои разпоредби, свързани с цени.

Принципите на предвидимост и откритост са спазени - проектът с мотивите и предварителната оценка на въздействието на проекта за изменение и допълнение на Наредбата, ще бъдат публикувани на официалния сайт на община Хитрино за становища и предложения от заинтересованите групи.

Принципът на съгласуваност - предвижда се публично обсъждане от заинтересованите групи на проекта за изменение и допълнение на Наредбата, като ще бъдат взети предвид направени в хода на обсъждането предложения.

Принципът на субсидиарност, пропорционалност и стабилност - проекта на Наредба, привежда съществуващата Наредба в съответствие с актуалните разпоредби на Закона за въвеждане на еврото в Република България (ЗВЕРБ).

При изработване на проекта за изменение и допълнение на Наредбата, е спазен чл.18 а от ЗНА, както и разпоредбите на глави II и III от ЗНА.

Извършена е частична предварителна оценка на въздействието на проекта.

II. Цели, конто се поставят:

1. Проектът има за цел да приведе подзаконовия нормативен акт, приет от Общински съвет в съответствие с действащото законодателство в Република България в областта на управлението и разпореждането с общинско имущество.

2. Създаване на местни разпоредби, съответстващи на нормативните актове от по-висока степен и гарантиращи изпълнението на **Наредба за изграждане и опазване на зелената система на територията на община Хитрино (по чл.62, ал.10 от ЗУТ)**

3.Целта на приемане на настоящите промени в Наредбата е постигане на съответствие с изискванията, правилата и принципите заложени в Закона за въвеждане на еврото в Република България (ЗВЕРБ). Повишаване прозрачността и информираността на гражданите за процеса на приемане на единната европейска валута в страната и неговите отражения в местните отношения.

III. Очаквани резултати:

С приемането на изменението и допълнението на подзаконовия нормативен акт ще се осигури възможност за преминаване към еврото като основна валута, както и за адаптация на обществените отношения в процеса по въвеждане му, посредством синхронизация на местната нормативна уредба с по-високия по степен Закона за въвеждане на еврото в Република България (ЗВЕРБ).

IV. Финансови и други средства, необходими за прилагането на измененията и

допълненията:

За прилагането на измененията и допълненията в Наредбата няма да бъдат необходими допълнителни финансови средства.

V. Анализ за съответствието с правото на Европейския съюз

Предлаганите промени в Наредбата са в съответствие с нормативните актове от по-висока степен, както и с тези на европейското законодателство.

С публикуването на проекта е приложена и частична предварителната оценка на въздействие на проекта за изменение и допълнение в **Наредба за изграждане и опазване на зелената система на територията на община Хитрино (по чл.62, ал.10 от ЗУТ)**

**Приложение:**Проект за изменение и допълнение на **Наредба за изграждане и опазване на зелената система на територията на община Хитрино (по чл.62, ал.10 от ЗУТ)**